**Nota informativă**

**la proiectul Hotărîrii Guvernului cu privire la stabilirea pentru anul 2020**

**a marjei maxime în cadrul Programului de stat “Prima casă”**

|  |
| --- |
| **Denumirea autorului şi, după caz, a participanţilor la elaborarea proiectului** |
| Proiectul Hotărîrii Guvernului a fost elaborat de către Ministerul Finanțelor. |
| **Condiţiile ce au impus elaborarea proiectului actului normativ şi finalităţile urmărite** |
| Acest proiect de Hotărîre a Guvernului a fost elaborat în temeiul art.6 alin.(2) lit.b) din Legea nr.293/2017 privind unele măsuri în vederea implementării Programului de stat ”Prima casă”, potrivit căruia una din componentele ratei maxime a dobînzii anuale la creditele acordate o constituie o marjă maximă de pînă la 3%, care va fi precizată anual de către Guvern. |
| **Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul nu are drept scop armonizarea legislației naționale cu legislația Uniunii Europene. |
| **Principalele prevederi ale proiectului şi evidenţierea elementelor noi** |
| Proiectul are drept scop stabilirea pentru anul 2020 a marjei maxime, care va fi aplicabilă la creditele acordate în cadrul Programului de stat ”Prima casă”.  Prin prezentul proiect se propune stabilirea marjei maxime la nivelul anului 2019 (2% anual). |
| **Fundamentarea economico-financiară** |
| Implementarea proiectului nu implică cheltuieli financiare de la bugetul de stat. |
| **Modul de încorporare a actului în cadrul normativ în vigoare** |
| Adoptarea acestui proiect de lege nu necesită elaborarea sau modificarea altor acte normative. |

**Viceprim-ministru,**

**Ministru al Finanțelor Serghei PUȘCUȚA**